Mohammed Seddik Benyahia

Mohammed Seddik Benyahia or Ben Yahia (Janairu 30, 1932 – Mayu 3, 1982)Jijel.info -Biographie de Mohamed Seddik BENYAHIA ɗan siyasan Aljeriya ne kuma ɗan gwagwarmayar kishin ƙasa a lokacin yaƙin Aljeriya. Bayan samun 'yancin kai ya zama Ministan Labarai (1967-1971), Ilimi mai zurfi (1971-1977), Kuɗi  (1977-1979), da Harkokin Waje (1979–1982 – ). 

 Rayuwar farko 
An haife shi a ranar 30 ga watan Janairu, 1932, a Jijel.  A lokacin yakin Aljeriya, ya taka rawar gani wajen fafutukar neman 'yancin kai na ƙasarsa. Ya kasance babban sakataren fadar shugaban ƙasa na gwamnatin wucin gadi ta jamhuriyar Aljeriya (GPRA) kuma memba na tawagar Aljeriya a shawarwari da gwamnatin Faransa a Evian a shekarar 1962.  Shi ne ke da alhakin jagorantar taron CNRA a Tripoli (Libya) a shekarar 1962. Bayan samun 'yancin kai na ƙasarsa, ya riƙe muƙamin jakadan Moscow da London. Ya jagoranci tawagar Algeria da suka kulla yarjejeniyar Algiers.

 Ma'aikatun da ya riƙe 

 Ministan Yaɗa Labarai daga shekarun 1967 zuwa 1971, Lokacin da ya shirya bikin Pan-African na farko a shekarar 1968.
 Ministan Ilimi da Bincike na Kimiyya daga shekarun 1971 zuwa 1977.
 Ministan Kuɗi  daga shekarun 1977 zuwa 1979. 
 Ministan Harkokin Waje daga shekarun 1979 har zuwa rasuwarsa.From University of Jijel  (Arabic)

 Mutuwa 
A ranar 3 ga watan Mayun 1982, an harbo jirginsa a kan iyakar Iran da Turkiyya a lokacin da ya shiga tsakani a yakin Iran da Iraki.  Iran da Iraki dai sun musanta alhakinsu.

 Manazarta 

Rukuni:Haifaffun 1932